 Aịzaya 55  Ngwanụ, unu niile ndị akpịrị na-akpọ nkụ! Bịanụ ṅụọ mmiri. Ndị na-enweghịkwa ego, bịanụ zụrụ ihe rie! Ee, bịanụ zụrụ mmanya na mmiri ara ehi nejighị ego, nakwụghịkwa ụgwọ.Gịnị mere unu ji na-emefu ego maka ihe na-abụghị nri? Gịnịkwa mere unu ji na-adọgbu onwe unu nọrụ nihe na-adịghị eju afọ? Geenụ m ntị nke ọma ma rie ihe dị mma, ka nri na-edozi ahụ tọọkwa mkpụrụ obi unu ụtọ nke ukwuu.Tọọnụ ntị nala bịakwute m. Geenụ ntị, mkpụrụ obi unu ga-adịkwa ndụ, mụ na unu ga-agba ndụ, bụ ọgbụgba ndụ nke ga-adịru mgbe ebighị ebi nihe banyere obiọma na-adịghị ada ada m nwere nebe Devid nọ.Lee! Emewo m ya onye àmà nke mba dị iche iche, meekwa ya onye ndú na ọchịagha nke mba dị iche iche.Lee! Ị ga-akpọ mba ị na-amaghị, ndị sikwa ná mba na-amaghị gị ga-agbakwute gị, nihi Jehova bụ Chineke gị, nakwa nihi Onye Nsọ Izrel, nihi na ọ ga-achọworị gị mma.Chọọnụ Jehova ugbu a a pụrụ ịchọta ya. Kpọkuonụ ya ugbu a ọ nọ nso.Ka onye ajọ omume hapụ ụzọ ya, ka onye ọjọọ kwụsị iche echiche ọjọọ ya. Ya laghachikwuru Jehova, bụ onye ga-emere ya ebere, ya laghachikwuru Chineke anyị, nihi na ọ ga-agbaghara ya mmehie ya nụzọ dị ukwuu.Nihi na echiche unu abụghị echiche m, ụzọ m abụghịkwa ụzọ unu, ka Jehova kwuru.Nihi na dị ka eluigwe dị elu karịa ụwa, otú ahụ ka ụzọ m dị elu karịa ụzọ unu, otú ahụkwa ka echiche m dị elu karịa echiche unu.Nihi na dị ka mmiri si esi neluigwe ezo, dị ka snoo si esi neluigwe ada, ma ọ naghị alaghachi nebe ahụ, ọ gwụla ma ò dere ala, mee ka ọ mịa mkpụrụ, meekwa ka ihe puo, onye na-agha mkpụrụ enwee mkpụrụ ọ ga-agha, onye na-eri ihe enweekwa ihe ọ ga-eri,otú ahụ ka okwu m nke si nọnụ m pụta ga-adị. Ọ gaghị agba aka lọghachikwute m, kama ọ ga-eme ihe na-atọ m ụtọ, ọ ga-emezukwa ihe m zigara ya ka o mee.Nihi na unu ga-eji ọṅụ pụta, a ga-ejikwa udo kpọbata unu. Ugwu ukwu na ugwu nta ga-eti mkpu ọṅụ nihu unu, osisi niile dị nọhịa ga-akụkwa aka.Osisi junipa ga-anọchi osisi ogwu. Osisi metụl ga-anọchikwa ahịhịa akụwa. Ọ ga-aghọ ihe ga-eme ka aha Jehova na-ede ude, ihe ịrịba ama nke ga-adịru mgbe ebighị ebi, nke a na-agaghị ebipụ ebipụ. 